جمهورباشقانی رجب طیب اردوغان، بیرلشمیش میللتلر تشکیلاتینین باش کاتیبی آنتونیو گوترش ایله تلفندا دانیشدی.
جمهورباشقانلیغی ایله‌تیشیم باشقانلیغندان وئریله‌ن بیلگییه گؤره، تلفن دانیشماسیندا ۲۴ فوریه‌دن بو یانا داوام ائد‌ن روسیا-اوکراینا ساواشی و قارا دنیز تاخیل دهلیزی ایله باغلی گلیشمه‌لر موذاکیره ائدیلدی.
اردوغان، روسیا و اوکراینا ایله ان یوکسک سویه‌ده حیاتا گئچیردیکلری دیپلوماتیک تماسلار نتیجه‌سینده تاخیل دهلیزینین یئنیدن فعالیته باشلاماسیندان ممنون‌لوغونو ایفاده ائتدی.
جمهورباشقانی، یئنیدن ایستانبول آنلاشماسینین مدتینین اوزادیلماسینا متمرکز اولماغین ضرورتینی بیلدیردی.
گوترش ده، تاخیل دالانینین یئنیدن ایشلمه‌سینی تامین ائدن چابالاری اوچون اردوغانا تشکر ائتدی.
سوریه‌یه گؤندریله‌ن سرحد اؤته‌سی اینسانی یاردیما دا توخونان جمهورباشقانی اردوغان، بونونلا باغلی ۱۰ ژانویه‌ده بیته‌جک اولان گوونلیک شوراسی قرارینین اوزادیلماسی چابالارینا گوجلو دستک گؤزلنتیسینی دیله گتیردی.
